Medaljen er rund og i sølv, 33 millimeter i diameter. På advers er Norges riksvåpen (Nasjonal Samlings versjon med åpen krone), og på revers står teksten «FOR REDNINGSDÅD» i bue øverst med ekeløv i bue under. I senter er plass for inskripsjon av mottakers navn og dato for redningsdåden i en sirkel. Medaljen har et 32 mm medaljebånd i Norges flagg sine farger, samme som Krigskorset. Medaljen ble produsert av Tostrup og stemplet med «830S».